Al treilea monolit a apărut în California. Cele din Neamț și Utah au dispărut.
Un al treilea monolit a apărut în California, pe vârful Pine Mountain. Turiștii se îngrămădesc pentru a-l vedea și pentru a-și face poze cu el.
Turiștii aflați în California se îmbulzesc să vadă al treilea monolit descoperit în vârful Pine Mountain din California, scrie Daily Mail. Apariția vine la doar câteva zile după ce alte două formațiuni asemănătoare au apărut în deșertul din Utah și lângă un sit arheologic din Neamț, România.Mai mulți cățărători au făcut traseele din Atascadero pentru a ajunge la misterioasa formațiune metalică care a apărut miercuri. Obeliscul este făcut din oțel inoxidabil, iar în colțuri este asamblat cu nituri. Are peste 3 metri înalțime și o lățime de 45 de centimetri.Monolitul din California nu este prins în pământ, spre deosebire de cel din Utah. Câtărește aproximativ 90 de kilograme și poate fi dărâmat ușor. Administrația din Atascadero știe de existența monolitului, dar nu se știe încă ce măsuri vor fi luate.Primul monolit a apărut pe 18 noiembrie în deșertul din Utah. Patru bărbați au fost suprinși în timp ce îl demontau. Și cel din România a dispărut la scurt timp după.